వరిగొండ కాంతారావు

వరిగొండ కాంతారావు ప్రముఖ కవి, రచయిత. 
జీవిత విశేషాలు
ఇతడు 1953, మార్చి 14వ తేదీన జన్మించాడు.  సత్యవతి, వరిగొండ రాజగోపాలరావులు ఇతని తల్లిదండ్రులు. బి.కాం, ఎల్.ఎల్.బి చదివాడు. భారతీయ జీవిత భీమా సంస్థలో విస్తరణాధికారిగా పనిచేసి ప్రస్తుతం విశ్రాంతి తీసుకుంటున్నాడు. వరంగల్లులో నివాసం. ఇతని భార్య పేరు సూర్యప్రభ. ఇతనికి ఒక కుమారుడు, ఇద్దరు కుమార్తెలు ఉన్నారు.

రచనలు
 ఉద్యానం (కవితా సంపుటి) - 1990
 ఝరి (కవితా సంపుటి) - 2002
 దోస్తాన (కథా సంపుటి) - 2002
 సంద్రం (కవితా సంపుటి) - 2003
 గగనం (కవితా సంపుటి) - 2004
 ఏలికకొక లేఖ (గేయ శతకం) - 2006
 అనలానిలము (కవితా సంపుటి) - 2007
 వినగనేర్తువ భాజపా! (గేయ శతకం) - 2009
 భరతసుతుడా మేలుకో! (గేయ ద్విశతకం) - 2010
 స్వీయ ప్రకటనమ్‌ (ద్విశతకం) - 2011
 ప్రణవం (కవితా సంపుటి) - 2012
 తల్లి భారతి (గేయ ద్విశతి) - 2013
 వాడు ఓటును నాకు వేసెను! (గేయ శతకము) - 2014
 పంచాంగాన్ని నమ్మడమెలా! - ఒక ఆలోచన - 2014
 ముదమునందగ మోది వచ్చెను (గేయ శతకము) - 2015

సాహిత్య, సామజికరంగాలలో సేవ
ఇతడు హనుమకొండలో ఉన్న  శ్రీరాజరాజ నరేంద్రాంధ్ర భాషానిలయమునకు కార్యదర్శిగా సేవలను అందిస్తున్నాడు. ఆంధ్రప్రదేశ్ గ్రంథాలయ సంఘానికి కార్యవర్గ సభ్యుడిగా, సాహితీ సమితి, శ్రీలేఖ సాహితి, సహృదయ సాహితీ సమితి వంటి సంస్థలలో సభ్యుడిగా, డా.నేరెళ్ళ వేణుమాధవ్ కల్చరల్ ట్రస్టుకు సలహామండలి సభ్యుడిగా, ఇండియన్ సొసైటీ ఆఫ్ ఆథర్స్(న్యూఢిల్లీ) జీవిత సభ్యుడిగా కొనసాగుతున్నాడు. పర్చా రంగారావు మెమోరియల్ చారిటబుల్ ట్రస్టు సభ్యుడిగా ఉన్నాడు.

పురస్కారాలు
 ముళ్ళపూడి సూర్యనారాయణమూర్తి జాతీయ సాహిత్య పురస్కారము
 కాకతీయ విశ్వవిద్యాలయ గ్రంథాలయ సంఘం వారిచే ఉత్తమ గ్రంథాలయ సేవకుడిగా సత్కారం
 తడకమడ్ల సంప్రదాయ సాహిత్య పురస్కారం మొదలైనవి.

బిరుదులు
 అభినవ కాళోజీ
 కాకతీయ కవిరాజు

మూలాలు

వర్గం:1953 జననాలు
వర్గం:జన్మస్థలం తెలియని వ్యక్తులు
వర్గం:శతక కవులు